मुख्य जिला चिकित्सा अधिकारी डॉ विनोद कुमार ने बताया की स्वास्थ्य विभाग जिले में जनसंख्या रोकथाम के प्रचार –प्रसार के लिए इस प्रकार की रैली व अन्य कार्यक्रम आयोजित करता है। विश्व जनसंख्या दिवस के अवसर पर हर वर्ष में एक बार घनी आबादी वाले क्षेत्रों व स्लम एरिया में कम शिक्षित लोगों के बीच जन जागरुकता के कार्यक्रम आयोजित किये जाते है। क्योंकि इस तबके में जागरूकता का आभाव रहता है, ये लोग स्वास्थ्य केंद्रों पर जाने से कतराते है और परिवार नियोजन के लिए अपनाए जाने वाले साधनों के प्रयोग के लिए पूर्ण ज्ञान भी नहीं रखते। लेकिन इस प्रकार के मेले जब इनके घरों के पास होते हैं तो इसका लाभ इन लोगों को जरूर मिलाता है, पुरूष ही नहीं महिलाएं भी भारी संख्या में परिवार नियोजन की जानकारी लेने के लिए आती हैं।